Kampanyaya vera qedexeyê serê PKKyî Swîsre de dewam kena. Wekîla EAGyî Stefanie Prezioso û Aktîvîst Flurin Bucherî derheqê babete de ANFyî rê qisey kerd.
Wekîla EAGyî Stefanie Prezioso pare kerd ke ê wazenê PKK mîyanê lîsteya terorî ra bêro vetene û vat: ''Neheqî û xeletîyêka pîl a ke PKK mîyanê na lîste de ya. PKK xeta xo ya temsîlîyet û erjan ra na lîste ya ameyo cakerdene. Ez tim biwaza ke PKK na lîste ra bêro vetene û Abdullah Ocalan bêro azadkerdene.''
Aktîvîst Flurin Bucherî heyranîya xo ya bi modelê Rojawanî arde ziwan û da zanayene ke ey key Şorişê Rojawanî şinasna paştî daye kurdan. Aktîvîst Flurin Bucherî dîyar kerd ke ey 2021 de Kampa Multecîyan a Morioyî de çalakîyêke de kurdî şinasnayî û pê zulmê dewleta tirke yê vera kurdan hesîyayo.
Aktîvîst Flurin Bucherî vat: ''Dima ez musaya modelê ekolojî yê Rojawanî hetê şerwananê kurdanê ke vera DAÎŞî şer kerdêne ra ameyo ronayene eleqe û heyranîya min a vera kurdan zêdîyaye. Xêrê têoşînê kurdan ê vera DAÎŞî ra dewletanê Ewropa asayîş û aramîyê xo girewtî binê garantî. Nê pêro sebebê seba ke PKK lîsteya terorî ra bêro vetene qîm kenê.''
